೨೦೦೦ರಲ್ಲಿ ಇಂಡಿಯಾನಾ ಬಳಿ ೩,೦೮೪,೧೦೦ ರಷ್ಟು ಉದ್ಯೋಗ ಶಕ್ತಿ ಇತ್ತು. ಒಟ್ಟು ಮೊತ್ತದ ರಾಜ್ಯದ ಉತ್ಪಾದನೆ ೨೦೦೫ರಲ್ಲಿ US$೨೧೪ ಬಿಲಿಯನ್ ೨೦೦೦ ಚೈನ್ಡ್ ಡಾಲರ್ಸ್ ಆಗಿತ್ತು. ೨೦೦೫ರ ಗಣನೆಯ ಅನುಸಾರ ಇಂಡಿಯಾನಾದ ತಲಾ ಆದಾಯ US$೩೧,೧೫೦ ಆಗಿತ್ತು. ಇಂಡಿಯಾನಾದ ಹೆಚ್ಚು ಶೇಕಡಾ ಆದಾಯ ಉತ್ಪಾದನೆಯಿಂದ ಬರುತ್ತದೆ. ಇಂಡಿಯಾನಾ ಉತ್ತರಪಶ್ಚಿಮದ ಕ್ಯಾಲುಮೆಟ್ ಪ್ರದೇಶ U.S.ನ ಅತಿ ದೊಡ್ಡ ಉಕ್ಕು ಉತ್ಪಾದನೆಯ ಪ್ರದೇಶ. ಇಂಡಿಯಾನಾದ ಇತರ ಉತ್ಪಾದನೆಗಳಲ್ಲಿ ಔಷಧೀಯ ಹಾಗೂ ವೈದ್ಯಕೀಯ ಸಾಧನಗಳು, ವಾಹನಗಳು, ವಿದ್ಯುತ್ ಸಲಕರಣೆ, ಸಾಗಣೆಯ ಸಲಕರಣೆ, ರಾಸಾಯನಿಕ ಉತ್ಪನ್ನಗಳು, ರಬ್ಬರ್, ಖನಿಜತೈಲ, ಇದ್ದಲು ಉತ್ಪನ್ನಗಳು ಹಾಗೂ ಕಾರ್ಖಾನೆಯ ಯಂತ್ರೋಪಕರಣಗಳು ಒಳಗೊಂಡಿವೆ.
ಉತ್ಪಾದನೇಯ ಮೇಲಿನ ಇದರ ಅವಲಂಬನೆ ಇದ್ದರೂ ಸಹ, ತನ್ನ ಇತರ ನೆರೆಯವರ ಹೋಲಿಕೆಯಲ್ಲಿ ಸಾಂಪ್ರದಾಯಿಕ ರಸ್ಟ್ ಬೆಲ್ಟ್ ಉತ್ಪಾದಕರ ಅವನತಿಯ ನಂತರ ಇಂಡಿಯಾನಾಗೆ ಕಡಿಮೆ ಪರಿಣಾಮ ಬೀರಿದೆ. ಕಾರ್ಮಿಕ ಮಾರುಕಟ್ಟೆಯಲ್ಲಿನ ಕೆಲವು ನಿರ್ಧಿಷ್ಟ ಅಂಶಗಳಲ್ಲಿ ಇದರ ವಿವರಣೆ ಕಂಡು ಬರುತ್ತದೆ. ಮೊದಲಿಗೆ, ಉದ್ಯಮದ ಯಂತ್ರೋಪಕರಣಗಳು ಹಾಗೂ ಉಕ್ಕಿನಂತಹ ಭಾರಿ ಉತ್ಪಾದನೆಗೆ, ಉತ್ತಮ ಕೌಶಲ್ಯಯುತ ಕಾರ್ಮಿಕರ ಅಗತ್ಯವಿರುತ್ತದೆ ಮತ್ತು ವ್ಯಾಪಾರಸಂಸ್ಥೆಗಳು ಕಠಿಣವಾದ ತೆರಭೇತಿ ನೀಡಬಹುದಾದ ಕೌಶಲ್ಯತೆಯನ್ನು ಹೊಂದ ಸ್ಥಳಗಳಲ್ಲಿ ಸ್ಥಾಪಿತವಾಗಲು ಇಚ್ಛಿಸುತ್ತವೆ. ಎರಡನೇಯದಾಗಿ, ಇಂಡಿಯಾನಾದ ಕಾರ್ಮಿಕ ಶಕ್ತಿ ಅತಿ ದೊಡ್ಡ ಹಾಗೂ ದುಬಾರಿ ಮಹಾನಗರಗಳಲ್ಲಿ ಅಲ್ಲದೆ ಪ್ರಾಥಮಿಕವಾಗಿ ಮಧ್ಯಮ-ಗಾತ್ರದ ಹಾಗೂ ಚಿಕ್ಕ ನಗರಗಳಲ್ಲಿ ಸ್ಥಾಯಿಯಾಗಿದೆ. ಇದರಿಂದ ವ್ಯಾಪಾರಿಸಂಸ್ಥೆಗಳು ಸಾಮಾನ್ಯವಾಗಿ ನೀಡಬೇಕಾದ ಸಂಬಳದಕಿಂತ ಕಡಿಮೆ ಸಂಬಳವನ್ನು ಈ ಕೌಶಲ್ಯತೆಗೆ ನೀಡಲು ಸಾಧ್ಯವಾಗುತ್ತದೆ. ವ್ಯಾಪಾರಿಸಂಸ್ಥೆಗಳು ಇಂಡಿಯಾನಾದಲ್ಲಿ ಸಾಮಾನ್ಯಗಿಂತ ಕಡಿಮೆ ಸಂಬಳ ನೀಡಿ ಸಾಮಾನ್ಯಗಿಂತ ಹೆಚ್ಚು ಕೌಶಲ್ಯತೆಯನ್ನು ಪಡೆಯುವ ಸದವಕಾಶವನ್ನು ನೋಡುತ್ತದೆ.
ಇಂಡಿಯಾನಾಪೊಲಿಸ್‌ನ ಔಷಧೀಯ ಕಂಪನಿ ಎಲಿ ಲಿಲ್ಲಿಯ ಅಂತರರಾಷ್ಟ್ರೀಯ ರಾಜಧಾನಿಗೆ ಇಂಡಿಯಾನಾ ಮನೆಯಾಗಿದೆ, ಇದು ರಾಜ್ಯದ ಅತಿ ದೊಡ್ಡ ನಗರಪಾಲಿಕೆ ಅಲ್ಲದೆ ಇವಾನ್ಸ್‌ವೈಲ್‌‌ನಲ್ಲಿನ ಮಿಡ್ ಜಾನ್‌ಸನ್ ನ್ಯುಟ್ರಿಷನಲ್ಸ್‌ಗೆ ವಿಶ್ವ ರಾಜಧಾನಿಯಾಗಿದೆ. ಒಟ್ಟಿನಲ್ಲಿ, U.S. ಒಳಗೆ ಔಷಧೀಯ ಉತ್ಪನ್ನಗಳ ಒಟ್ಟು ಮಾರಾಟ ಹಾಗೂ ಸರಕು ಸಾಗಣೆಯಲ್ಲಿ ಇಮ್ಡಿಯಾನ ಐದನೇಯ ಸ್ಥಾನ ಪಡೆದಿದೆ ಮತ್ತು ಜೈವಿಕ ತಂತ್ರಜ್ಞಾನದ ಔಷಧೀಯ ಸಂಬಂಧಿತ ಉದ್ಯೋಗಗಳ ಸಂಖ್ಯೆಯಲ್ಲಿ ಎರಡನೇಯ ಸ್ಥಾನ ಪಡೆದಿದೆ.
ಇಂಡಿಯಾನಾ ಯು.ಎಸ್.ನ ಕಾರ್ನ್ ಬೆಲ್ಟ್ ಮತ್ತು ಗ್ರೇನ್ ಬೆಲ್ಟ್ ಗಳ ನಡುವೆ ಬರುತ್ತದೆ. ಈ ರಾಜ್ಯವು ಹುಲ್ಲು-ಗಾವಲು ಪದ್ಧತಿಯಲ್ಲಿ ಕಾಳುಗಳನ್ನು ಬೆಳೆಸಿ ಹಂದಿಗಳು ಮತ್ತು ದನಗಳಿಗೆ ತಿನ್ನಿಸಿ ಅವುಗಳನ್ನು ಬೆಳೆಸುತ್ತದೆ. ಧಾನ್ಯದ ಜೊತೆಗೆ, ಸೊಯಬೀನ ಕೂಡ ಒಂದು ಪ್ರಮುಖ ನಗದು ಬೆಳೆ. ಇಂಡಿಯಾನಾಪೊಲಿಸ್ ಹಾಗೂ ಶಿಕಾಗೊ ಅಂತಹ ದೊಡ್ಡ ನಗರ ಕೇಂದ್ರಗಳಿಗೆ ಇದರ ಸಾಮೀಪ್ಯ, ಹೈನುಗಾರಿಕೆ, ಮೊಟ್ಟೆ ಉತ್ಪಾದನೆ ಹಾಗೂ ವಿಶಿಷ್ಟ ತೋಟಗಾರಿಕೆ ಸಂಭವಿಸುವ ಭರವಸೆಯನ್ನು ನೀಡುತ್ತದೆ.
ದಕ್ಷಿಣದ ಜಿಲ್ಲೆಗಳ ಇತರ ಬೆಳೆಗಳಲ್ಲಿ ಕಲ್ಲಂಗಡಿಗಳು, ಟೊಮೆಟೊಗಳು, ದ್ರಾಕ್ಷಿಗಳು, ಪುದೀನ, ಥಟ್ಟನೆ ಸಿಡಿಯುವ ಮೆಕ್ಕೆ ಜೋಳ ಹಾಗೂ ತಂಬಾಕು ಒಳಗೊಂಡಿವೆ. ಹೆಚ್ಚಿನ ಮೂಲ ಭೂಮಿ ವಿಶಾಲವಾದ ಹುಲ್ಲು ಗಾವಲಿರಲಿಲ್ಲ ಹಾಗೂ ಉದುರೆಲೆ ಅರಣ್ಯದ ಮರಗಳನ್ನು ಕಡಿಬೇಕಾಗುತಿತ್ತು. ರಾಜ್ಯದ ದಕ್ಷಿಣ ಭಾಗದಲ್ಲಿ ಮರದ ಭೂಮಿಯ ಹಲವು ಕಟ್ಟುಗಳು ಉಳಿದು ಪೀಠೋಪಕರಣಗಳ-ತಯಾರಿಕೆಯ ವಿಭಾಗವನ್ನು ಬೆಂಬಲಿಸುತಿತ್ತು.
ಇಂಡಿಯಾನಾದ ಆರ್ಥಿಕತೆ U.S. ನಲ್ಲಿ ಬಹಳ ವ್ಯಾಪಾರ-ಸ್ನೇಹಿಯಾಗಿದೆ ಎಂದು ಪರಿಗಣಿಸಲಾಗಿದೆ. ಇದಕ್ಕೆ ಭಾಗಶಃ ಕಾರಣಗಳೆಂದರೆ ಅದರ ಸಂಪ್ರದಾಯವಾದಿ ವ್ಯಾಪಾರಿ ಹವಾಮಾನ, ಕಡಿಮೆ ವ್ಯಾಪಾರಿ ಕಂದಾಯಗಳು, ಹೋಲಿಕೆಯಲ್ಲಿ ಕಡಿಮೆ ಸಂಘಗಳ ಸದಸ್ಯತ್ವ ಹಾಗೂ ಕಾರ್ಮಿಕ ಕಾನೂನುಗಳು. ಆಟ್-ವಿಲ್ಲ್ ಉದ್ಯೋಗ ಸಿದ್ಧಾಂತ ಚಾಲನೆಯಲ್ಲಿದೆ, ಇದರ ಅನುಸಾರ ಒಬ್ಬ ಉದ್ಯೋಗದಾತ ತನ್ನ ಉದ್ಯೋಗಿಯನ್ನು ಯಾವುದೇ ಕಾರಣಕ್ಕೆ ಅಥವಾ ಕಾರಣವಿಲ್ಲದೆ ಕೆಲಸದಿಂದ ವಜಾ ಮಾಡಬಹುದು.
ಇಂಡಿಯಾನಾದಲ್ಲಿ ನೇರ ರಾಜ್ಯ ಆದಾಯದ ಕಂದಾಯ ೩.೪% ದರದಲ್ಲಿದೆ. ಹಲವು ಇಂಡಿಯಾನಾ ಜಿಲ್ಲೆಗಳು ಕೂಡ ಕಂದಾಯವನ್ನು ಸಂಗ್ರಹಿಸುತ್ತವೆ. ರಾಜ್ಯದ ಮಾರಾಟದ ಕಂದಾಯದ ದರ ೭% ಇದೆ. ಆಸ್ತಿ ಕಂದಾಯ ನೈಜ್ಯ ಹಾಗೂ ವೈಯುಕ್ತಿಕ ಎರಡು ಆಸ್ತಗಳ ಮೇಲೆ ಲಗತ್ತಾಗುತ್ತದೆ ಮತ್ತು ಇದನ್ನು ಸ್ಥಳೀಯ ಸರ್ಕಾರಿ ಹಣಕಾಸು ವಿಭಾಗ ನಿರ್ವಹಿಸುತ್ತದೆ. ಇಲ್ಲಿ ಆಸ್ತಿಯು ಕಂದಾಯಕ್ಕೆ ಒಳಪಟ್ಟಿರುತ್ತಿದ್ದು ಅನೇಕ ಕಂದಾಯ ಘಟಕಗಳು (ಶಾಲೆಗಳು, ಕೌಂಟಿಗಳು, ಟೌನ್‌ಶಿಪ್‌ಗಳು, ನಗರಗಳು ಮತ್ತು ಪಟ್ಟಣಗಳು, ಗ್ರಂಥಾಲಯಗಳು) ಆಸ್ತಿಯು ಇರುವ ಪ್ರದೇಶಕ್ಕೆ ಸಂಬಂಧಿಸಿದಂತೆ ಒಟ್ಟಾರೆ ಕಂದಾಯ ದರವನ್ನು ನಿರ್ಧರಿಸುತ್ತವೆ. ಹಾಗಿದ್ದರೂ, ಒಂದು "ಸರ್ಕ್ಯುಟ್ ಬ್ರೇಕರ್" ಕಾನೂನನ್ನು ಮಾರ್ಚ್ ೧೯, ೨೦೦೮ ರಂದು ಜಾರಿಗೆ ತರಲಾಗಿದ್ದು, ಅದು ಆಸ್ತಿ ಕಂದಾಯವನ್ನು ಮನೆ ಮಾಲೀಕರಿಗೆ ಅವರ ಒಟ್ಟು ಆಸ್ತಿಯ ಒಂದು ಶೇಕಡಾದಷ್ಟು, ಬಾಡಿಗೆ ಆಸ್ತಿಗೆ ಮತ್ತು ಕೃಷಿ ಜಮೀನಿಗೆ ಶೇಕಡಾ ಎರಡು ಮತ್ತು ವ್ಯವಹಾರಗಳಿಗೆ ಶೇಕಡಾ ಮೂರರಷ್ಟು ಮಿತಿಯನ್ನು ನೀಡಿದೆ.

ಆರ್ಥಿಕತೆ
ಇತರ ಕ್ರೀಡೆಗಳು
ಇತರೆ
ಭೂಗೋಳಶಾಸ್ತ್ರ